Trondhjems Mekaniske Værksted

Trondhjems Mekaniske Værksted (TMV) var en verkstedbedrift for skipsproduksjon i Trondheim. Verftet ble grunnlag i 1872 og nedlagt i 1983. Verftet har levert en rekke  skip til Hurtigruten.

 Grunnleggelsen av TMV 
miniatyr|Verftsdirektør Hans Georg Jürgens

I 1862 ble det opprettet et aksjeselskap som skulle videreføre driften av det mekaniske verkstedet Fabriken ved Nidelven. Teknisk bestyrer av virksomheten ble John Trenery, som hadde bygget opp verkstedet. Det ble utvidet med et moderne skipsverft på Øvre Bakklandet, med tre beddinger og et kaianlegg. Ett av verftets oppdrag på denne tiden var DS Indherred, som var bestilt av Stenkjær dampskibsselskab.

I 1872 ble verftet slått sammen med jernstøperiet og verftet Trolla Brug under navnet Trondhjems mekaniske verkstæd. Da hadde bedriften om lag 400 ansatte. Som følge av den økonomiske verdenskrisen midt på 1870-tallet, måtte verftet innskrenke betydelig, og gikk konkurs i 1876. I 1878 ble det startet ny virksomhet under samme navn, verftet ble reorganisert og hadde på 1880-tallet igjen om lag 400 ansatte.

Ettersom verftets beliggenhet ved elveslyngen begrenset størrelsen på skip som kunne bygges, kjøpte TMV i 1886 en ny tomt i Rosenborgfjæra. I 1888 ble H. G. Jürgens ansatt som ny teknisk direktør, og forestod grunnleggelsen av det nye verftet.

 Verftets gullalder - 1890 til 1920 

miniatyr|left|Dampskipet DS "Erling Jarl"

Flyttingen var fullført i 1895, og et av de første byggeoppdrag som ble ferdigstilt, var Hurtigruteskipet DS Erling Jarl. Ved århundreskiftet ble verftet slått sammen med Trondhjems Dokselskab og ble da ett av landets betydeligste skipsverft på denne tiden.

TMV hadde da et areale på 53 000 kvm. På fire beddinger kunne det bygges skip opp til 380 fot. I to tørrdokker på 280 og 310 fot kunne det foretas reparasjonsarbeider. Standard skipsstørrelse som ble bygget ved århundreskiftet var på om lag 1100 BRT. Verftet hadde om lag 700 ansatte og var landets 8. største bedrift. Hele prosessen, fra planlegging til utrustning av skipene skjedde på verftet. Verftet hadde eget maskinverksted, kjeleverksted og støperi. I snekkeravdelingen ble skipsinnredningene produsert.


Verftet leverte i denne periode en rekke skip til rederier over hele landet, i 1907  DS Haakon VII til Det Nordenfjeldske Dampskibsselskab.

  Motgangstider for TMV - 1920 til 1960 
miniatyr|MS Harald Jarl

De økonomiske nedgangstidene etter første verdenskrig rammet også TMV. Mange kontrakter ble kansellert og ordrebeholdningen ble sterkt redusert. En oppsving kom i gang i slutten av 1930-tallet, men ble stoppet av andre verdenskrig.

Ettersom Nidelv bru stengte Nidelva for større skip, anla TMV en dokk i Ytre havnebasseng. Den ble i 1930 flyttet til Nyhavna.

i 1940 overtok de tyske okkupasjonsmyndighetene styringen av verftet. En del uferdige byggeoppdrag ble ferdigstilt og levert til tyske rederier. TMV ble brukt til å reparere fartøy i tysk tjeneste.

I 1960 leverte verftet hurtigrutenskipet MS Harald Jarl, som var byggenummer 244 ved TMV. Ved leveringen var den hurtigruteflåtens største skip.

 TMVs siste år 

miniatyr|MS Narvik

TMV ble en del av Aker-gruppen etter at Akers mekaniske verksted overtok aksjemajoriteten i 1960. I denne perioden ble det fortrinnsvis produsert fiskefartøy. Det var høy aktivitet, og en ny beddinghall ble reist i 1966.

Myndighetene satte inn støttetiltak for å hjelpe verftsindustrien i det dårlige markedet for nybygg på 1970-tallet. TMV fikk kontrakt på nye hurtigruteskip og levere i 1982 MS Narvik til Ofotens Dampskibsselskab. Samme året bestemte Aker-konsernet at det skulle satses på oljevirksomhet. Etter en periode med lite ordretilgang og permitteringer, ble bedriften nedlagt i 1983.

Bedriftens tidligere område huser i dag den nye bydelen Nedre Elvehavn. Flere av dokkene og bygningene er bevart og gir den nye bydelen sitt særpreg.


 Liste over skip bygget ved Trondhjems Mek. Værksted 

Listen er ikke fullstendig.

 Nr.  Overlevert  Navn  Type  Tonnasje  Rederi  Hjemmehavn  Annet 1  1850  DS «Nidelven»  Lokalrutebåt  ?? brt  Det Nordenfjeldske Dampskibsselskab  Trondheim   17  1870  DS «Nor»    158 brt  Hammerfest Dampskibsselskab  Hammerfest   31  1874  DS «Mandal»  Lokalruteskip  159 brt  Mandal & Omegnes Dampskibsselskab  Mandal  Forlist 1941 34  1876  DS «Tordenskjold» Lokalruteskip  169 brt  Oplandske Dampskibsselskap  Gjøvik  Hugget 1938 39  1880  DS «Einar» Lasteskip   47 brt  Trondhjems Lekterkompagni   Trondhjem Forlist 1924 50  1889  DS «Erik Jarl»  Lokalruteskip  152 brt  Stenkjær Dampskibsselskab  Steinkjer   51  1890  DS «Jotunheim»  Kystruteskip  293 brt  Sogns Dampskibsselskab AS / v. Erik Rusten  Bergen   56  1891  DS «Eira»  Lokalrutebåt  90,56 brt  Romsdals Dampskibsselskab  Molde  Forliste 1952 73  1895  DS «Erling Jarl»  Kystruteskip  677 brt  Det Nordenfjeldske Dampskibsselskab  Trondheim  Hugget 80  1898  DS «Røst»  Lokalruteskip  290 brt   Vesteraalens Dampskibsselskab  Stokmarknes  Hugget 89  1900  DS «Nanna»  Lasteskip  1125 brt  Johan C. Giertsen  Bergen  krigsforlist 1918 90  1900  DS «Vikingen»  Lokalruteskip  421 brt  Hardanger Søndhordlandske Dampskibsselskab  Bergen   113  1904  DS «Karmsund»  Lokalruteskip  253 brt  Haugesund Dampskibsselskab  Haugesund   123  1906  DS «Tordenskjold»  Kystruteskip  921 brt  Det Nordenfjeldske Dampskibsselskab  Trondheim   125  1907  DS «Haakon VII»  Kystruteskip  1 347 brt  Det Nordenfjeldske Dampskibsselskab  Trondheim   133  1908  DS «Odin»  Lokalruteskip  158 brt  Throndhjems Lægterkompani / v. Emil Tønnesen  Trondheim   136  1909  DS «Richard With»  Kystruteskip  905 brt  Vesteraalens Dampskibsselskab  Stokmarknes   138  1909  DS «Driva»  Kystruteskip  285 brt  Nordmør Dampskibsselskab  Kristiansund N   139  1909  DS «Kysten»  Lokalruteskip  292 brt  Namsos Dampskibsselskab  Namsos  Veteranskip 143  1910  DS «Kong Gudrød»  Kystruteskip  1.091 brt  Det Nordenfjeldske Dampskibsselskab  Trondheim  148  1912  DS «Herdis»    1156 brt  Bachke & Co.  Trondhjem  Krigsforlist 151  1912  DS «Finmarken»  Kystruteskip  1.119 brt  Vesteraalens Dampskibsselskab  Stokmarknes  Hugget 1960 153  1913  DS «Roald Jarl»  Lasteskip  1.404 brt  Det Nordenfjeldske Dampskibsselskab    Hugget 1960 158  1914  DS «Alvø»  Lasteskip  1.097 brt  A/S Sørlandet ved Engebrethsen & Henriksen Arendal  Krigsforlist 1917 159  1914  DS «Stavanger I»  Kystruteskip  718 brt  Det Stavangerske Dampskibsselskab  Stavanger  Hugget 1967 170  1918  DS «Arild»  Lasteskip  1.119 brt  A/S D/S Arild  Kristiania Forlist 1924  186  1924  DS «Nordnorge»  Kystruteskip  873 brt  Ofotens Dampskibsselskab  Narvik  Krigsforlist 1940 195  1929  DS «Barøy»  Kystruteskip  424 brt  Ofotens Dampskibsselskab  Narvik  Krigsforlist 1941 197  1930  DS «Siak»  Lasteskip  1150 brt  A/S Skuld ved Nils Bull  Tønsberg  Hugget 1960 199  1931  DS «Lyngen»  Kystruteskip  498 brt  Troms Fylkes Dampskipsselskap  Tromsø  Senket 1987 203  1934  DS «Dux»  Lasteskip  1.598 brt  Victor L.Schage  Oslo  Hugget 1967 205  1937  MF «Geiranger»  Bilferge  242 brt  Statens vegvesen  Molde   213  1948  DS «Songa»   2066 brt  Klaus Wiese Hansen  Bergen     1952  MS «Barøy»  Kystruteskip  900 brt  Ofotens Dampskibsselskab  Narvik  Senket 1973 226  1953  DS «Polymoon»   2.088 brt  Einar Rasmussen  Kristiansand  Forlist 1962 228  1954  MS «Kongsbru»   2.029 brt  A/S Solvang (A. Gowart-Olsen)  Stavanger  Hugget 244  1960  MS «Harald Jarl»  Kystruteskip  2.568 brt  Det Nordenfjeldske Dampskibsselskab  Trondheim    696  1973  MF «Ulsnes»  Bilferge  951 brt  Det Stavangerske Dampskibsselskab  Stavanger    827  1982  MS «Narvik»  Kystruteskip  6.257 brtOpprinnelig 4.072 brt før ombygging i 1989.  Ofotens Dampskibsselskab  Narvik 

 Litteratur 
Bratberg, Terje T. V.: Trondheim Byleksikon, Kunnskapsforlaget, Oslo 1996 ISBN 82-573-0642-8
Hansen, Finn R.: Trondhjems Mekaniske Værksted 1843–1983 – her byggedes skibe -, Trondheim 1995

 Referanser 

Eksterne lenker
 TMVs historie (Strinda historielag - WikiStrinda)
 TMVs historie (Kilde- og kunnskapsbase for Trøndelag - kildenett.no)
 Historisk billedmateriale fra TMV (Digitalt Museum)
 Klipp fra NRK radio ved nedleggelsen av TMV 12.10.1983
 TMVs arkiv finnes ved NTNU Universitetsbiblioteket
TMV-skip under første verdenskrig - Artikkel av Erlend Lund NTNU Universitetsbiblioteket

Kategori:Tidligere norske skipsverft
Kategori:Næringsliv i Trondheim
Kategori:Selskaper etablert i 1872
Kategori:Selskaper opphørt i 1983
Kategori:Nedre Elvehavn
Kategori:1872 i Norge
Kategori:Artikler i sjøfart-prosjektet